Meltwater Group

Meltwater Group (Suomessa Meltwater Finland Oy) on Norjassa vuonna 2001 perustettu pilvipalveluita (Software as a Service, SaaS) tarjoava ohjelmistoyritys. Yrityksen käyttämä alkuperäinen teknologia syntyi Norjan tietokonekeskuksen rahoittaman tutkimuksen pohjalta. Perustaja ja omistaja Jørn Lyseggen on käynnistänyt myös monia muita start-up yrityksiä, muun muassa San Franciscon vanhaan satamaterminaaliin perustetun start-up keskittymän Shack 15:n. Vuodesta 2001 lähtien Meltwater on laajentunut voimakkaasti ja perustanut toimistoja Eurooppaan, Pohjois-Amerikkaan, Aasiaan, Australiaan, Afrikkaan sekä Etelä-Amerikkaan.Yrityksen pääkonttori sijaitsee San Franciscossa. Meltwater tarjoaa viestintä- ja media-aloille suunnattuja tuotteita. Yrityksellä on globaalisti 55 toimistoa , yli 1800 työntekijää ja 25 000 asiakasta . Suomessa Meltwaterilla on yli 60 työntekijää ja kaksi toimistoa: Helsingissä ja Tampereella. Yrityksen liikevaihto on Suomessa kasvanut 5-16 % vuosittain. . Vuonna 2019 toimitusjohtajaksi nimitettiin Niklas de Besche ja loppuvuodesta 2020 toimitusjohtajana aloitti yrityksen pitkäaikainen työntekijä John Box. 

Yritys on kerännyt kahteen kertaan rahoitusta yhteensä 235 mij. USD, ensin vuonna 2017 Silicon Valley bankilta  ja vuonna 2019 Vista Credit Partnersilta. Meltwater listautui Oslon pörssiin joulukuussa 2020 ja oli listautuneena elokuuhun 2023, kun kansainvälinen sijoittajaryhmä osti sen osakkeet.  

 Yritysostot 
Vuonna 2011 yritys hankki uutta osaamista ostamalla JitterJamin ja IceRocketinhttp://techcrunch.com/2011/08/04/meltwater-acquires-realtime-search-engine-icerocket/ sekä liittämällä niiden teknologiat Meltwater Buzz –sosiaalisen median seurantapalveluun. 
2016 Meltwater hankki Encore Alertin https://www.meltwater.com/fi/press/meltwater-vahvistaa-markkinoinnin-ammattilaisille-tarkoitettua-sosiaalisen-median-tarjontaansa-ostamalla-reaaliaikaisia-halytyksia-tuottavan-encore-alertin/ , josta tuli Meltwater Executive Alerts https://www.meltwater.com/execalerts/ .
2017 alkuvuodesta Meltwater hankki tekoälyyn keskittyneen start-up yrityksen Wrapidityn  ja vuoden 2018 keväällä sosiaalisen median palveluihin erikoistuneen Sysomoksen.

Vuosien 2013 - 2018 välillä yritys on ostanut lukuisia tekoälyyn keskittyneitä start-upeja Applen, Googlen, Facebookin, Intelin, Amazonin, Microsoftin ja Twitterin tapaan. 

 Tuotteet 
 Meltwater tarjoaa tyypillisimmät viestinnän SaaS -palvelut yhden alustan kautta, sisältäen uutisten seurannan, sosiaalisen median seurannan, painettujen- ja näköislehtien seurannan, radion- ja television ja podcastien seurantapalvelut sekä toimittajatietokannan ja tiedotelähetyksen samalla alustalla. Yritys tarjoaa verkkosivuillaan myös analyysipalveluita.  
 Sosiaalisen median palveluista tarjolla on sosiaalisen median seuranta sekä sosiaalisen median hallinta.  
 Ääniraitojen koneellinen seuranta tuli saataville 2020 kesällä, ja kattaa pohjoismaissa yli 3000 lähdettä radio- ja televisio -lähetyksistä sekä podcasteista. Kielentunnistus toimii kaikilla pohjoismaisilla kielillä suomeksi, ruotsiksi, norjaksi ja tanskaksi. 
 Tekoälyn suurten kielimallien seuranta julkaistiin kesällä 2025.

 Non-profit 
The Meltwater Foundation on yrityksen voittoa tavoittelematon säätiö, joka tarjoaa yrittäjyys- ja ohjelmointikoulutusta lahjakkaille afrikkalaisille opiskelijoille Meltwater Entrepreneurial School of Technologyssa (MEST) Accrassa, Ghanassa. http://www.meltwater.org/ Vuonna 2013 U2 -yhtyeen keulahahmo Bono kävi vierailulla koulussa. 

 Aiheesta muualla 
 Meltwater Group
 Meltwater Entrepreneurial School of Technology (MEST)
 Techworld: Meltwater: Could this startup be Norway’s secret unicorn? 
 Forbes: Google Slayer: Meet Meltwater, The Company That Conquered Google Alerts
 Yahoo Finance: The 9 Companies Behind the A.I. Acquisition Boom

 Lähteet 

Luokka:Tietotekniikkayhtiöt
Luokka:Norjalaiset yritykset